[Video] Regstreekse vertaling beskikbaar met dié oorstukkie | Maroela Media
As dit vir jou bekend klink, is dié gehoorstukkie net wat jy nodig het.
Pilot is ŉ slim gehoorstukkie wat bluetooth-tegnologie gebruik sodat twee persone in verskillende tale met mekaar kan kommunikeer.
Andrew Ochoa van Waverly Labs het dit ontwerp nadat hy ŉ Franse meisie ontmoet het.
Wanneer jy dit dus in jou oor het, en iemand praat Frans, kan jy in Engels verstaan wat hulle sê, en hulle sal jou in Frans kan verstaan.
Albei persone in die gesprek moet die Pilot dra, maar die vervaardiger sal dit twee-twee verkoop, so jy hoef nie ander eienaars op straat te soek nie.
Waverly Labs het nog nie presies verduidelik hoe dit werk nie, bloot dat dit “vertalingstegnologie” gebruik en gekoppel word met ŉ app op jou slimfoon. Die toestel kan aflyn ook werk en die gehoorstukkies kan ook as koordlose oorfone gebruik word as jy na musiek wil luister.
Pilot kan nou vooraf bestel word. Dit is in drie kleure beskikbaar (swart, wit en rooi) en kos tussen $129 – $179 (R2 000 – R2 800). Sodra die beperkte aantal voorafbestellings uitgeput is, sal Pilot vir ongeveer $250 – $300 (R3 900 – R4 600) te koop aangebied word.
Pilot is tans beskikbaar in Engels, Frans, Spaans en Italiaans, maar sal binnekort nog tale aanbied.
Besoek Waverly Labs om jou gehoorstukkie vooraf te bestel
Deel van: Blikslim, Gedoriewaar, Toetentaal
Dit bleik die oplossing te wees vir die taalkwessie op universiteite